CELEX: 62010CN0259
Language: sk
Date: 2010-05-26 00:00:00
Title: Vec C-259/10: Návrh na začatie prejudiciálneho konania, ktorý podal Court of Appeal (Civil Division) (England & Wales) 26. mája 2010 — Commissioners for Her Majesty’s Revenue and Customs/The Rank Group PLC

31.7.2010   
            
            
               SK
            
            
               Úradný vestník Európskej únie
            
            
               C 209/28
            
         Návrh na začatie prejudiciálneho konania, ktorý podal Court of Appeal (Civil Division) (England & Wales) 26. mája 2010 — Commissioners for Her Majesty’s Revenue and Customs/The Rank Group PLC
   (Vec C-259/10)
   ()
   2010/C 209/39
   Jazyk konania: angličtina
   
      Vnútroštátny súd, ktorý podal návrh na začatie prejudiciálneho konania
   
   Court of Appeal (Civil Division) (England & Wales)
   
      Účastníci konania pred vnútroštátnym súdom
   
   
      Odvolatelia: Commissioners for Her Majesty’s Revenue and Customs
   
      Odporca: The Rank Group PLC
   
      Prejudiciálne otázky
   
   
               1.
            
            
               Ak existuje rozdielne zaobchádzanie na účely DPH:
               
                           i)
                        
                        
                           medzi plneniami, ktoré sú z pohľadu spotrebiteľa zhodné, alebo
                        
                     
                           ii)
                        
                        
                           medzi podobnými plneniami, ktoré uspokojujú tie isté potreby spotrebiteľa,
                        
                     postačuje to samo o sebe na stanovenie porušenia zásady daňovej neutrality alebo je relevantné skúmať (a ak to tak je, ako)
               
                           a)
                        
                        
                           regulačný a ekonomický kontext;
                        
                     
                           b)
                        
                        
                           to, či je alebo nie je hospodárska súťaž medzi zhodnými službami, alebo prípadne medzi predmetnými podobnými službami; a/alebo
                        
                     
                           c)
                        
                        
                           to, či spôsobilo alebo nespôsobilo rozdielne zaobchádzanie na účely DPH narušenie hospodárskej súťaže?
                        
                     
         
               2.
            
            
               Je daňovník, ktorého plnenia podľa vnútroštátneho práva podliehajú DPH (z dôvodu výkonu diskrečnej právomoci členským štátom podľa článku 13B písm. f) šiestej smernice (1)), oprávnený žiadať vrátenie DPH odvedenej za tieto plnenia na základe toho, že došlo k porušeniu zásady daňovej neutrality, ktoré vyplýva zo zaobchádzania s inými plneniami na účely DPH (ďalej len „porovnateľné plnenia“), ak:
               
                           a)
                        
                        
                           podľa vnútroštátneho práva porovnateľné plnenia podliehali DPH, ale
                        
                     
                           b)
                        
                        
                           daňový úrad členského štátu mal prax považovať porovnateľné plnenia ako oslobodené od DPH?
                        
                     
         
               3.
            
            
               V prípade kladnej odpovede na otázku 2, aké konanie predstavuje relevantnú prax, a najmä:
               
                           a)
                        
                        
                           je nevyhnutné to, aby daňový úrad vykonal jasné a jednoznačné vyhlásenie, že porovnateľné plnenia sa môžu považovať za oslobodené od DPH;
                        
                     
                           b)
                        
                        
                           je relevantné to, že v čase, keď daňový úrad vydal vyhlásenie, tento úrad neúplne alebo nesprávne chápal skutočnosti, ktoré sú relevantné pre správne zaobchádzanie s porovnateľnými plneniami na účely DPH; a
                        
                     
                           c)
                        
                        
                           je relevantné to, že DPH nebola účtovaná daňovníkom, alebo vyrubená daňovým úradom, pokiaľ ide o porovnateľné plnenia, ale že daňový úrad následne požiadal o odvedenie DPH, v súlade s bežnými vnútroštátnymi lehotami?
                        
                     
         
               4.
            
            
               Ak rozdiel v daňovom zaobchádzaní vyplýva z ustálenej praxe vnútroštátnych daňových úradov založenej na všeobecne akceptovanom vnímaní skutočného významu vnútroštátnej právnej úpravy, spôsobuje to nejaký rozdiel, pokiaľ ide o existenciu porušenia zásady daňovej neutrality, ak:
               
                           i)
                        
                        
                           daňové úrady následne menia svoju prax;
                        
                     
                           ii)
                        
                        
                           vnútroštátny súd následne zastáva názor, že zmenená a doplnená prax odráža správny význam vnútroštátnej právnej úpravy;
                        
                     
                           iii)
                        
                        
                           členskému štátu bránia zásady vnútroštátneho práva a/alebo zásady Európskeho práva, vrátane legitímneho očakávania, prekážky uplatnenia nároku, právnej istoty a zákazu retroaktivity, a/alebo obmedzenie lehôt vo vyrubení DPH za plnenia, ktoré boli predtým považované za oslobodené od dane?
                        
                     
         
      (1)  Smernica 77/388/EHS: Šiesta smernica Rady zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23).